### | | | | --- | --- | | | | | --- | | **Byråd** 26. april 2016 Sagsnr. 710-2015-288 Dok.nr. 710-2016-162926 Sagsbehandler DPMJAL | | 67.                 Ansøgning om deltagelse i frikommuneforsøg - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage principiel stilling til, om
Favrskov Kommune skal indgå i frikommunenetværk på planområdet og det
specialiserede socialområde samt søge om deltagelse i konkrete
frikommuneforslag på ældre- og sundhedsområdet.

Social- og Indenrigsminister Ester Christiansen har i brev
af 15. januar 2016 inviteret kommunerne til at deltage i et nyt frikommuneforsøg.
Regeringen og KL aftalte i opfølgningen på forhandlingsresultatet for
kommunernes økonomi for 2016, at der skal igangsættes et nyt frikommuneforsøg i
perioden 2016-2019. Regeringen stiler efter at udpege 5-7 frikommunenetværk,
der som udgangspunkt kan bestå af op til 6 kommuner.

For at fremme fælles idéudvikling og videndeling skal
kommunerne som noget nyt gå sammen i kommunale netværk om at lave forsøg inden
for et fælles tema. Alle frikommuner i et netværk gennemfører ikke nødvendigvis
de samme forsøg inden for temaet, men inspirerer og udveksler erfaringer med
hinanden løbende. De udvalgte kommuner får ifølge ministeren vidtgående muligheder
for at afprøve nye måder at varetage de kommunale opgaver på, og vil kunne søge
om fritagelse fra regler eller ændret regelgrundlag.

Aftaleparternes formål med frikommuneforsøget er at få
ny viden og praktiske erfaringer, som kan bidrage til forenkling af statslige
regler og erfaring med nye løsninger, der samlet understøtter en bedre og mere
effektiv lokal styring.

Ansøgningsfristen
for at være med i et frikommunenetværk er 1. juni 2016. I starten af september
2016 udpeger Social- og Indenrigsministeriet de nye frikommuner, og 1. november
2016 er ansøgningsfristen for de konkrete frikommuneansøgninger.

**VURDERING**

Direktionen foreslår, at Favrskov Kommune arbejder for
at indgå i følgende to frikommunenetværk:

· ”Effektiv støtte til vækst” med
primær fokus på planområdet

· Bedre styring af udgifterne på det
specialiserede område

Endvidere foreslås, at Favrskov Kommune arbejder for
at komme med i konkrete og enkeltstående frikommuneforsøg inden for ældre- og
sundhedsområderne.

I regi af Business Region Aarhus har
Favrskov Kommune sammen med de øvrige 11 kommuner forberedt en ansøgning om at
deltage i et frikommuneforsøg under overskriften ”Effektiv støtte til vækst”. Forsøget
tager udgangspunkt i, at det er de større bysamfund og byregioner, der fremadrettet
kan tiltrække investeringer, arbejdspladser og borgere, men det kræver fleksibilitet
og nytænkning i regler og opgaveløsning.

Ansøgningen har som hovedformål,
at søge nye veje til at understøtte lokalforankret vækst. Netværket vil give
mulighed for at undersøge og dokumentere, hvordan en række konkrete tiltag kan fungere
i de 12 kommuner.

Indsatserne under
frikommuneforsøget ”Effektiv støtte til vækst” vil bl.a. være rettet mod
bestemmelser i plan-, miljø- og naturbeskyttelseslovgivningen, der i dag opleves
som hindrende for en smidig dialog med ansøgere og andre berørte parter. Der er
i ansøgningen skitseret en række forslag til mulige konkrete tiltag inden for
plan-, erhvervs- og beskæftigelsesområderne.

Forslag til frikommuneansøgning
fremgår af bilag ”Udkast til frikommuneansøgning fra 12 kommuner i
netværket Business Region Aarhus”. Det vurderes, at
de fleste af de konkrete forslag vil være relevante for Favrskov Kommune.
Undtaget er punkterne 4.1.1, 4.1.2, 4.1.10, 4.1.12, 4.2.1, 4.2.4, 4.3.3 og
4.3.9.

Efter
behandling af frikommuneansøgningen i de 12 byråd i Business Region Aarhus vil
Viborg Kommune, der i den administrative styregruppe er udpeget som den
netværksansvarlige frikommune, indsende ansøgningen til Social- og Indenrigsministeriet
inden den 1. juni 2016.

På det specialiserede socialområde har Favrskov Kommune
taget initiativ til at danne et frikommunenetværk blandt en række kommuner.
Social og Sundhed har modtaget positive tilkendegivelser fra Skive, Silkeborg,
Holstebro, Randers og [adresse]. Netværket er primært fokuseret på
temaet ”Bedre styring af udgifterne på det specialiserede område”. Social og
Sundhed har foreslået fem konkrete forsøg under dette tema. Forsøgene fremgår
af bilag ”Forslag til frikommuneforsøg på social- og sundhedsområdet”.

### Sideløbende med ovennævnte initiativer har Kommunernes Landsforening (KL) understøttet dannelsen af frikommunenetværk. Det er sket ved, at KL har etableret en portal, hvor kommunerne er inviteret til dels at lægge forslag til forsøg ind og dels har mulighed for at tilkendegive interesse for de foreslåede forsøg. Social og Sundhed har på KL’s portal tilkendegivet interesse for fire konkrete forsøg inden for ældre- og sundhedsområderne. Forsøgene fremgår af bilag ”Forslag til at indgå i frikommuneforsøg i andre frikommunenetværk”.

Direktionen vurderer, at frikommuneforsøgene vil være
en mulighed for at erhverve erfaring med nye løsninger, der understøtter en
bedre og mere effektiv lokal opgaveløsning og styring. Samtidig peges der på,
at deltagelsen må forventes at lægge beslag på en del administrative og
ledelsesmæssige resurser i forsøgsperioden.

**ØKONOMI**

Det forudsættes at deltagelse i frikommuneforsøgene som
udgangspunkt kan gennemføres inden for de eksisterende budgetrammer, men der
kan på nogle områder blive behov for at investere i de nye opgaveløsninger.

**INDDRAGELSE**

Forslaget til frikommuneforsøget ”Effektiv
støtte til vækst” er udarbejdet i samarbejde med de 12 kommuner i Business Region
[adresse].

Forslaget til frikommuneforsøget ”Bedre styring af
udgifterne på det specialiserede område” er udarbejdet af Social og Sundhed i
Favrskov Kommune. Der er foreløbig fem kommuner, der har tilkendegivet en
positiv interesse for at deltage i netværket.

**INDSTILLING**

Kommunaldirektøren indstiller til Byrådet, at [adresse]
Kommune søger optagelse i frikommuneansøgninger på følgende områder:

1. Frikommunenetværk i Business Region Aarhus regi med overskriften ”Effektiv
støtte til vækst”.

2. Frikommunenetværk med en række andre kommuner om ”Bedre styring af
udgifterne på det specialiserede område”.

3. Optagelse i enkeltstående frikommuneforsøg inden for ældre- og
sundhedsområderne.

**BESLUTNING**

***Økonomiudvalget, 19. april 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Udkast til frikommuneansøgning fra 12 kommuner i netværket Business Region Aarhus | 710-2016-151472 |
| Forslag til frikommuneforsøg på det specialiserede socialområde | 710-2016-140258 |
| Forslag til at indgå i frikommuneforsøg i andre frikommunenetværk inden for ældre og sundhed | 710-2016-142785 |